**Årsmelding Haustdalen Vel 2023/24**

**Styret:**

Liv Randi Eggestad, leder

Helge Lilleeidet, kasserer

Ketil Gjermundshaug, styremedlem

Christian Maana Lopez, styremedlem

Valborg Ligård, sekretær

**Møtevirksomhet.**

Det er avholdt sju styremøter

Andre møter:

* Teams- og mailkontakt med Pål Henrik Lukashaugen, Telenor og Stein Olsson og Frode Eggestad, KLIVE
* Med lag- og foreninger som er aktuelle samarbeidspartnere i forbindelse med etablering av mobilmast og andre saker med felles interesse.
* Kontakt med aktuelle grunneiere

**Saker og aktiviteter styret har jobbet med:**

Mobilmast:

Dette arbeidet går sin gang og er i rute i forhold til det som står skrevet i intensjonsavtalen. Orientert kommer på årsmøtet.

*.Gapahuk ved Festplassen:*

*Den nye gapahuken har kommet til sin rett. Det er småfikset litt forskjellig der, bl.a. montert vedovn som er donert av Bjørn Lagmannssveen. Takk til Bjørn!*

*Vintervei Sjølia og Gamle Folldalsvei.*

*Dette er organisert som de foregående årene, men har nå et eget styre. Oppslutningen har vært omtrent som de tidligere årene. Ketil og Jan Erik er til god hjelp.*

*Arrangement på Langsetra skjærtorsdag.*

*Etter å ha snakket om det flere år, kom dette i stand i år. Besøket ble veldig bra. Wenche Furuli og Liv Marie Nyrønning var aktivitetsledere med stor allsidighet. Haustdalen Vel spanderte kaffe og «noe å bite ti». Mange hadde med seg grillmat og benyttet de oppsatte bålpannene. En fin dag med bra oppslutning. Kanskje kan det bli en tradisjon. Lettvint beliggenhet ved bilvei helt fram og god plass til parkering.*

**Saker til årsmøtet fra styret.**

***Økonomisk støtte fra Haustdalen Vel til mobilmast.***

*Styret foreslår at Haustdalen Vel gir inntil 40 000 kr til støtte for mobilmast. Vi har ca 75 000kr på konto. Vi har få faste utgifter, og det har ingen hensikt at velforeningen skal «sitte på» mye penger på konto. Tiltaket er en milepæl.*

***Dugnader***

***Mobilmast på Lauvhaugen***

*Dette går nå inn i siste fase. På dugnad skal det hogges trase for grøft til kabel. Dette er i samarbeid med grunneier. Trase er staket ut slik at den ikke skal sees som i rett gate mot toppen. Slynger seg litt. Det legges også inn en betydelig dugnadsinnsats for å få fram kabelen til masta. Vi må være ferdig med å legge kabel i god tid før 1.september.*

***«Sjå Høstsjøen»***

*Haustdalen Vel tar kontakt med aktuelle grunneiere med forespørsel om hytteeiere kan tynne den stadig tettere bjørkeskogen og benytte til egen ved. Det hadde vært trivelig å se større deler av Høstsjøen fra bilvei og egen hytte.*

***Kvilebenker langs Gamle Folldalsvei.***

*Få satt ut noen benker på de mest attraktive utsiktspunktene langs Gamle Folldalsvei for benyttelse både vinter og sommer.*

***Ta kontakt med Ketil Gjermundshaug, tlf 481 66 803 hvis du ønsker å delta på dugnader.***

**Medlemskontingent:**

*Pr 1.juli er det 120 medlemmer. Styret foreslår å høyne kontingenten til 250 kr. Egen sak på årsmøtet.*

*--------------- «» ----------------*

*Liv Randi Eggestad (leder) Valborg Ligård (sekretær)*